BECKWITH] TEXT AND TRANSLATION 477 
“Ae paha,” wahi a na elele. 
A lohe ke Alii i keia olelo hope a na elele, manao ae la o Aiwohi- 
kupua i keia mau olelo, aole ia i hiki i o Poliahu la, alaila, hooma- 
opopo aku Ja o Aiwohikupua, “ Pehea ka olua lele ana aku nei?” 
Hai aku laua, “ Lele aku nei maua a loaa he mokuaina lele hou aku 
no a he wahi mokuaina loihi, mailaila aku maua a he mokuaina 
nui e like me ka moku i loaa mua ia maua, elua nae mau moku 
liilii iho e like me kahi moku Joihi, a he wahi mokuaina uuku loa 
iho, lele aku la maua ma ka aoao hikina o ua moku Ja a hiki maua 
he hele malalo o na puu, a he malu e uhi ana, ilaila o Poliahu i 
loaa’i ia maua, ola la.” 
I mai Ja o Aiwohikupua, “Aole i loaa ia olua o Poliahu, o Hinai- 
kamalama aku la ia.” 
Aka, ma keia hana a na elele lalau, ua ho-aia ka inaina o ke Alii 
no kana mau elele, nolaila, ua hoopauia ko laua punahele. 
Ma keia hoopauia ana o ua o Ulili ma, manao iho la laua, e hai 
1 na mea huna 1 papaia ia laua e ko laua haku, nolaila, ua hooko laua 
i ka laua mea i ohumu ai, aia ma ka Mokuna XVIIL, kakou e ike ai. 
